VENDIM
Nr. 71, datë 6. 12.2017

PËR MIRATIMIN E DISA NDRYSHIMEVE NË RREGULLOREN “PËR FUNKSIONIMIN E SISTEMIT QENDROR TË REGJISTRIMIT DHE SHLYERJES SË TITUJVE (AFISaR)”

Në bazë dhe për zbatim të nenit 43, shkronja “c” dhe të nenit 53, pika 4, paragrafi i fundit i ligjit nr. 8269, datë 23.12.1997, “Për Bankën e Shqipërisë”, i ndryshuar; me propozimin e Departamentit të Operacioneve Monetare, Këshilli Mbikëqyrës i Bankës së Shqipërisë, 

VENDOSI:

1. Në rregulloren “Për funksionimin e sistemit qendror të regjistrimit dhe shlyerjes së titujve (AFISaR)”, miratuar me vendimin nr. 76, datë 18.12.2014 të Këshillit Mbikëqyrës të Bankës së Shqipërisë, të ndryshuar, bëhen ndryshimet e mëposhtme:
a) Në nenin 4, përmbajtja e pikave 26 dhe 47 ndryshon përkatësisht si më poshtë:
“26. “Kontrata tip” është kontrata e pjesëmarrjes në AFISaR, sipas shtojcave 1,1/1, 2 dhe 3 të kësaj rregulloreje, e cila lidhet mes administratorit dhe pjesëmarrësit, për ofrimin e shërbimeve të regjistrimit dhe shlyerjes së transaksioneve me tituj. Në të përcaktohen të drejtat dhe detyrimet e palëve kontraktuese, të cilat rrjedhin nga pozicionet e tyre në sistem në përputhje me dispozitat e kësaj rregulloreje”;
“47. “Profil i pjesëmarrësit” është bashkësia e të dhënave të pjesëmarrësit, të cilat regjistrohen në sistem dhe e identifikojnë atë në mënyrë unike, sipas shtojcave 10, 10/1 dhe 11 bashkëlidhur dhe pjesë përbërëse të kësaj rregulloreje”;
b) Në nenin 4, pas pikës 80 shtohen pikat 81 dhe 82 me përmbajtje përkatësisht si vijon:
“81. “Bursa e Titujve” është një treg i rregulluar për të kryer veprime me tituj në përputhje me licencën që është pajisur”; 
“82. Sistemi i Bursës së Titujve” është platforma që përdor Bursa e Titujve për të mbështetur realizimin e veprimeve me tituj ndërmjet anëtarëve të saj”.
c) Në nenin 15, pika 1, shkronja “a”, shfuqizohet nënparagrafi “vii”;

 d) Në nenin 15, pika 1, pas shkronjës “b”, shtohet paragrafi me shkronjën “c” me përmbajtje si më poshtë:
“Bursa e Titujve, e cila dërgon instruksione shlyerjeje për llogari të klientëve të saj në sistem nëpërmjet VPN-së. Këtë kapacitet e kanë të gjithë pjesëmarrësit e licencuar nga autoritetet përkatëse”; 
e) Në nenin 21, shkronja “d” ndryshon me përmbajtje si më poshtë:
“Administratori në bashkëpunim me kandidatin, përcaktojnë dhe zbatojnë kalendarin e anëtarësimit si në shtojcën 12”.
f) Në nenin 25, pika 2, shkronja “a” ndryshon me përmbajtje si më poshtë:
“të aksesojnë sistemin AFISaR në çdo kohë gjatë ditës së operimit, duke respektuar oraret e tij të punës sipas shtojcës 7”.
g) Pas kreut IV, shtohet kreu IV/1 me përmbajtje si më poshtë:

KREU IV/1
BURSA E TITUJVE

Neni 26/1
Bursa e Titujve dhe kushtet për pjesëmarrje

1. Bursa e Titujve ka akses në sistemin AFISaR nëpërmjet VPN-së. Dërgimi i instruksioneve të shlyerjes realizohet nëpërmjet ndërfaqes AFISaR/Bursë Titujsh. Bursa e Titujve nuk ka llogari vetjake në AFISaR. Bursa ka kapacitetin për të dërguar instruksione vetëm për llogari të anëtarëve të saj.
 2. Bursa e Titujve për të pasur akses në AFISaR duhet të plotësojë kushtet e mëposhtme:
a) të ketë nënshkruar kontratën tip të pjesëmarrjes në sistemin AFISaR me administratorin sipas shtojcës 1/1;
b) të ketë nënshkruar kontratë me anëtarët e saj, me anë të së cilës anëtarët autorizojnë Bursën për të dërguar instruksione shlyerje në AFISaR për llogari të tyre ose klientëve të tyre;
c) të marrë pjesë në sistemin AFISaR vetëm nëpërmjet drejtorisë së saj;
d) të plotësojë të paktën një nga mënyrat e lidhjes të përcaktuara në nenet 44 dhe 45;
e) të ketë hartuar rregulla të brendshme operimi për sistemin AFISaR, sipas udhëzimeve të administratorit;
f) të ketë personel të kualifikuar dhe të trajnuar për operimin në sistemin AFISaR; 
g) të ketë marrë nga administratori certifikatën e pjesëmarrjes në sistemin AFISaR. 

Neni 26/2
Procedura për anëtarësimin e Bursës së Titujve

1. Procedura për anëtarësimin e Bursës së Titujve me të drejtë aksesimi në sistemin AFISaR nëpërmjet VPN dhe ndërfaqes AFISaR/Bursë Titujsh, kalon nëpër këta hapa:
a) Bursa e titujve i paraqet administratorit një kërkesë me shkrim për anëtarësimin e tij në sistemin AFISaR, bashkë me të gjithë dokumentacionin e nevojshëm që vërteton licencimin. 
b) Administratori shqyrton kërkesën e kandidatit për anëtarësim dhe i kthen përgjigje brenda 10 (dhjetë) ditësh pune nga data e marrjes së kërkesës;
c) në rast të miratimit të kërkesës, administratori informon Bursën e Titujve për plotësimin e kushteve të përcaktuara në nenin 26/1, duke i vënë në dispozicion të gjithë bazën rregullative;
d) administratori në bashkëpunim me kandidatin, përcaktojnë dhe zbatojnë kalendarin e anëtarësimit si në shtojcën 12;
e) administratori trajnon përdoruesit e ardhshëm të kandidatit dhe drejton testimin për certifikimin e kandidatit; 
f) pas përfundimit me sukses të provave dhe pasi sigurohet për përputhshmërinë e rregullave të brendshme të kandidatit me këtë rregullore, lëshon një certifikatë për kandidatin si pjesëmarrës në sistemin AFISaR;
g) kandidati për pjesëmarrës plotëson formularët në shtojcën 19;
h) kandidati për pjesëmarrës nënshkruan kontratën tip të pjesëmarrjes në sistemin AFISaR, me administratorin e sistemit, sipas shtojcës 1/1;
i) administratori kryen veprimet e tij për VPN, Firewall përgatitjen e certifikatave të sigurisë;
j) administratori njofton pjesëmarrësin për datën që do t’i jepet akses në sistemin AFISaR të paktën 5 (pesë) ditë punë përpara kësaj date.





Neni 26/3
Detyrimet e Bursës së Titujve në sistemin AFISaR

1. Bursa e Titujve në sistemin AFISaR është e detyruar të:
a) 	zbatojë rregullat dhe procedurat e sistemit AFISaR;
b) 	kanalizojë instruksionet në sistemin AFISaR nëpërmjet ndërfaqes, vetëm nga personat e autorizuar;
c)	administrojë sistemet e tij lokale, për të siguruar vazhdimësinë dhe dërgimin e instruksioneve të pagesave në sistemin AFISaR;
d) sigurojë personel të kualifikuar, të autorizuar për operim në ndërfaqen AFISaR/Bursë Titujsh;
e) mos lejojë personelin e përkohshëm apo të jashtëm të operojë në ndërfaqen AFISaR/Bursë Titujsh;
f) njoftojë administratorin në rast të lëvizjes së personelit që ka operuar në ndërfaqen AFISaR/Bursë Titujsh, për anulimin e certifikatës së këtij përdoruesi;
g) hartojë procedura të brendshme për sigurinë dhe për mbrojtjen e sistemit, duke përfshirë procedurat organizative (burimet njerëzore dhe pajisjet) dhe ato informatike (elementet hardware dhe software), në përputhje me dispozitat e kësaj rregulloreje;
h) sigurojë integritetin e transaksioneve dhe akseseve të përdoruesve brenda institucionit duke:
i) lokalizuar çdo pikë lidhjeje primare apo backup në ndërfaqen AFISaR/Bursë Titujsh, vetëm aty ku ka akses të përshtatshëm për mjetet dixhitale të telekomunikimit, për konfigurimet e duhura të autenticitetit dhe të mjeteve të sigurisë, si dhe të ekzistojë siguria që funksionimi i ndërfaqes AFISaR/Bursë Titujsh nuk do të jetë subjekt i ndërprerjeve apo i ndërhyrjeve të shkaktuara nga faktorët e brendshëm apo të jashtëm;
ii) zbatuar parimin “katër sytë” për autorizimin e urdhërpagesës, duke siguruar përdorues të ndryshëm për hedhje të dhënash dhe aprovim të tyre;
iii) kryer ekzekutimin e instruksioneve të pagesës, sipas procedurave që respektojnë të drejtat minimale në përputhje me rolin dhe përgjegjësitë e kategorive të ndryshme të personelit
iv) kryer vlerësime periodike mujore mbi ngjarjet e paparashikuara në ndërfaqen AFISaR/ Bursë Titujsh, sipas shtojcës 16 bashkëlidhur dhe pjesë përbërëse e kësaj rregulloreje dhe t’i dërgojnë zyrtarisht pranë administratorit, çdo muaj;
v) raportuar çdo muaj janar pranë administratorit për çdo shkelje të vërejtur apo të dyshuar të sigurisë, si dhe të integritetit dhe të qëndrueshmërisë së pajisjeve të tyre të brendshme që lidhen me sistemin AFISaR, sipas shtojcës 15 bashkëlidhur dhe pjesë përbërëse e kësaj rregulloreje.

Neni 26/4
Kufizimi i përkohshëm dhe përjashtimi i Bursës së Titujve në sistemin AFISaR

1. Administratori ka të drejtë të kufizojë përkohësisht ose të përjashtojë Bursën e Titujve në sistemin AFISaR.
2. Administratori vendos kufizime mbi pjesëmarrësin në rastet e mëposhtme:
a) me njoftim zyrtar të autoritetit përkatës për kufizimin e përkohshëm të licencës për të kryer veprime me titujt për llogari të anëtarëve të tij;
b) me kërkesë zyrtare nga autoriteti përkatës licencues ose nga prokuroria/gjykata për kufizimin e përkohshëm të aktivitetit të pjesëmarrësit;
c) pjesëmarrësi dështon në plotësimin e qoftë dhe njërit prej kushteve të përcaktuara në nenet 26/1 dhe 26/3;
d) kanë filluar procedurat e likuidimit;
e) pjesëmarrësi dështon në zbatimin e kësaj rregulloreje në mënyrë të pajustifikuar dhe/ose për më shumë se 3 (tre) ditë pune;
f) vendosjen e ndonjë embargoje kundrejt shtetit në të cilin ka rezidencën pjesëmarrësi;
g) me kërkesë me shkrim të vetë pjesëmarrësit dhe me miratimin e saj nga administratori.
3. Pjesëmarrësi i kufizuar përkohësisht ka detyrimin të vazhdojë të përmbushë detyrimet e veta financiare dhe jo vetëm, në përputhje me përcaktimet në këtë rregullore.
4. Kufizimi i pjesëmarrjes së përkohshme bëhet nëpërmjet kufizimit të ndërfaqes së pjesëmarrësit. Pjesëmarrësi mund të kryejë veprime me këtë ndërfaqe vetëm me aprovim të arsyetuar të autoritetit përkatës.
5. Administratori vendos shfuqizimin/ revokimin e kufizimit të përkohshëm kur pjesëmarrësi ka përmbushur detyrimet e kërkuara për të përfunduar kufizimin dhe/ose autoritetet përkatëse të cilat kanë marrë vendimin për kufizimin e përkohshëm, njoftojnë për përfundimin e nevojës për kufizim.
[bookmark: OLE_LINK11][bookmark: OLE_LINK10]	6. Administratori njofton menjëherë për vendimin për kufizim të përkohshëm të aksesit të pjesëmarrësit ose shfuqizimin/revokimin e këtij vendimi vetë pjesëmarrësin dhe pjesëmarrësit e tjerë.
7. Administratori vendos për përjashtimin e Bursës së Titujve nga sistemi AFISaR, kur plotësohet të paktën njëra nga rrethanat e mëposhtme:
a) me kërkesë me shkrim të vetë pjesëmarrësit, menjëherë pas miratimit nga administratori të kërkesës; 
b) pjesëmarrësi bashkohet/përthithet me/nga një/disa pjesëmarrës të tjerë;
c) administratorit i komunikohet vendimi për likuidimin/paaftësinë paguese apo në rastet kur vendimi për heqjen e licencës nga autoriteti përkatës është përfundimtar dhe i parevokueshëm;
d) pjesëmarrësi shkel në mënyrë të përsëritur dispozitat e kësaj rregulloreje. Në këtë rast, administratori duhet të sigurohet që pjesëmarrësit i është dhënë mundësia të shprehë mendimin e tij.
8. Përpara kryerjes së procedurës së përjashtimit të pjesëmarrësit, administratori sigurohet që nuk ka pagesa në hyrje nga ndërfaqja.
9. Në rast se përjashtimi i pjesëmarrësit është i pamundur për shkak të instruksioneve në hyrje nga ndërfaqja, pjesëmarrësi kufizohet përkohësisht, deri sa të kryhen procedurat për transferimin e këtyre instruksioneve.
10. Administratori njofton menjëherë për vendimin për përjashtimin e pjesëmarrësit, vetë pjesëmarrësin dhe pjesëmarrësit e tjerë.
11. Administratori ndalon operimin e ndërfaqes së pjesëmarrësit të përjashtuar. Të dhënat historike për këtë pjesëmarrës mbeten në databazë.
12. Pjesëmarrësi është i detyruar të paguajë të gjitha detyrimet ndaj administratorit për pjesëmarrjen në sistem, që kanë lindur përpara vendimit për përjashtimin e tij.
13. Administratori kryen procedurat e përcaktuara për ndërprerjen e lidhjes me pjesëmarrësin duke çaktivizuar certifikatën.”
h) Neni 44 ndryshon me përmbajtje si më poshtë:
1. Aksesi për komunikimin nëpërmjet VPN-së do t’u jepet vetëm pjesëmarrësve të drejtpërdrejtë dhe Bursës së Titujve, që kanë të drejtë për këtë mënyrë komunikimi, sipas përcaktimeve në rregulloren për “Sigurinë e Informacionit” të Bankës së Shqipërisë.
2. Pjesëmarrësit e drejtpërdrejtë që komunikojnë nëpërmjet VPN-së, do të kenë mundësi të aksesojnë sistemin nëpërmjet webstation-it. Ky akses u jep mundësi:
a) të iniciojnë udhëzimet për të debituar/kredituar llogarinë e tyre ose të klientëve të tyre. Udhëzimet kryhen nga workstation-i, duke dërguar mesazhe të përcaktuara sipas tipit të transaksionit në shtojcën 6;
b) të monitorojnë statusin e transaksionit të tyre, duke lexuar statuset e përshkruara në shtojcën 6;
c) të monitorojnë llogarinë e tyre dhe të klientëve të tyre; 
d) të monitorojnë ngjarjet që lidhen me titujt, siç janë pagesat e kuponëve dhe maturimet;
e) të realizojnë pjesëmarrjen në ankand primar për llogari të tyre dhe të klientëve të tyre; 
f) të marrin të gjithë informacionin që lidhet me rezultatin e pjesëmarrjes në ankandin primar; 
g) të monitorojnë përdorimin e sistemit nga përdoruesit e tyre.
3. Bursa e Titujve që komunikon nëpërmjet VPN-së, do ketë mundësi të aksesojë sistemin nëpërmjet ndërfaqes elektronike. Ky akses i jep mundësi:
a)	 të iniciojë udhëzimet për të debituar/kredituar llogaritë e anëtarëve të saj;
b) të marrë informacione mbi statusin e transaksioneve.”
i) Në nenin 50, pika 4, shkronja “b” ndryshon me përmbajtje si më poshtë:
“Komision mirëmbajtjeje”
j) Në nenin 55, pika 1 ndryshon me përmbajtje si më poshtë:
 “Orari i punës së sistemit AFISaR është i përcaktuar në shtojcën 7, por administratori ka të drejtë t’i modifikojë edhe gjatë ditës së punës, për të ruajtur mbarëvajtjen e sistemit”.
 k) Pas shtojcës 1, shtohet shtojca 1/1 me titull “Kontrata tip për pjesëmarrjen e Bursës së Titujve”, bashkëlidhur dhe pjesë përbërëse e këtij vendimi.
l) Përmbajtja e shtojcës 4 me titull “Kontrata për shlyerjen e transaksioneve në cash që gjenerohen nga veprimet me tituj të personave fizikë që e kanë llogarinë e titullit në Bankën e Shqipërisë” ndryshon sipas shtojcës 4 bashkëlidhur dhe pjesë përbërëse e këtij vendimi.
m) Përmbajtja e shtojcës 8 me titull “Komisionet e aplikuara në sistemin AFISaR” ndryshon sipas shtojcës 8 bashkëlidhur dhe pjesë përbërëse e këtij vendimi.
n) Pas shtojcës 10, shtohet shtojca 10/1 me titull “Informacion mbi Bursën e Titujve” bashkëlidhur dhe pjesë përbërëse e këtij vendimi.
o) Përmbajtja e shtojcës 12 ndryshon sipas përmbajtjes së shtojcës 12 me titull “Anëtarësimi në AFISaR i një pjesëmarrësi të drejtpërdrejtë dhe Bursës së Titujve” bashkëlidhur dhe pjesë përbërëse e këtij vendimi.
2. Të autorizojë Drejtorin e Departamentit të Operacioneve Monetare të nënshkruajë kontratën tip për pjesëmarrjen e Bursës së Titujve në sistemin AFISaR, sipas përmbajtjes së shtojcës 1/1 dhe kontratën tip për shlyerjen e transaksioneve në cash që gjenerohen nga veprimet me tituj të personave fizikë që e kanë llogarinë e titullit në Bankën e Shqipërisë, sipas përmbajtjes së shtojcës 4, bashkëlidhur dhe pjesë përbërëse e këtij vendimi.
 3. Me zbatimin e këtij vendimi ngarkohen Departamenti i Operacioneve Monetare, Departamenti i Sistemeve të Pagesave, Kontabilitetit dhe Financës dhe Departamenti i Teknologjisë së Informacionit në Bankën e Shqipërisë, si dhe pjesëmarrësit e sistemit AFISaR.
4. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
 Ky vendim hyn në fuqi pas publikimit në Fletoren Zyrtare të Republikës së Shqipërisë.

KRYETARI
Gent Sejko
 
[bookmark: shtojcaI]SHTOJCA 1/1
KONTRATA TIP PËR PJESËMARRJEN E BURSËS SË TITUJVE

Kontrata e pjesëmarrjes së Bursës së Titujve në Sistemin AFISaR (Albanian Financial Instruments Settlement and Registrations)

Palët:

Banka e Shqipërisë, në cilësinë e Administratorit të Sistemit AFISaR (më poshtë referuar si “Administratori”), me adresë: Sheshi “Skënderbej”, nr. 1, Tiranë, Shqipëri, përfaqësuar në këtë kontratë nga zoti Marian Gjermeni, Drejtor i Departamentit të Operacioneve Monetare,
dhe

_________________, në cilësinë e Bursës së Titujve (më poshtë referuar si “Bursa e Titujve”), me adresë zyre në _____, me Licencë ____), përfaqësuar në këtë kontratë nga zonja/zoti me numër pasaporte/kartë identiteti _____.
Duke qenë se:
1. Në bazë të ligjit nr. 8269, datë 23.12.1997, “Për Bankën e Shqipërisë”, i ndryshuar dhe marrëveshjes ndërmjet Bankës së Shqipërisë dhe Ministrisë së Financave, Banka e Shqipërisë është agjent fiskal i Qeverisë; 
2. Në bazë të nenit 31 të ligjit nr. 9665, datë 18.12.2006, “Për huamarrjen shtetërore, borxhin shtetëror dhe garancitë shtetërore të huasë së Republikës së Shqipërisë”, Banka e Shqipërisë, në cilësinë e agjentit fiskal të Qeverisë, krijon, mban sistemin e regjistrimit në llogari për titujt e shtetit, si edhe mbështet krijimin e tregut sekondar të titujve të shtetit, duke lehtësuar përdorimin e sistemit të regjistrimit; dhe
3. Në bazë të nenit 12, të vendimit nr. ____, datë ____2014, të Këshillit Mbikëqyrës të Bankës së Shqipërisë, “Për miratimin e rregullores “Për funksionimin e sistemit qendror të regjistrimit dhe të shlyerjes së titujve (AFISaR)”” (më poshtë referuar si “Rregullorja”), subjekti që dëshiron të marrë pjesë në sistemin AFISaR, duhet të lidhë me administratorin kontratën e pjesëmarrjes në sistemin AFISaR, 
bien dakord të lidhin këtë kontratë sipas kushteve të mëposhtme.

Neni 1 
Objekti

Objekti i kontratës është përcaktimi i të drejtave dhe detyrimeve të administratorit, të cilat lindin në kuadrin e ofrimit prej tij të shërbimeve të shlyerjes dhe regjistrit të titujve në sistemin AFISaR, si pronar dhe administrator i vetëm i këtij sistemi, si dhe të pjesëmarrësit në këtë sistem, në përputhje me kushtet e kësaj kontrate dhe Rregullores.




Neni 2 
Baza ligjore

Kontrata hartohet në bazë të neneve 659 e vijues të Kodit Civil të Republikës së Shqipërisë dhe Rregullores së Bankës së Shqipërisë. 

Neni 3
Përkufizime dhe interpretime

1. Termat e përdorur në kontratë kanë të njëjtin kuptim me termat e përcaktuar në Rregullore.
2. “Dokumentacioni” është tërësia e rregullave që rregullojnë sistemin AFISaR, ku përfshihen: Rregullorja e Sistemit AFISaR, Manuali i përdorimit të sistemit AFISaR, Manuali SWIFT i sistemit AFISaR. 
3. Çdo kusht ose dispozitë e kontratës, që mund të sjellë paqartësi interpretohet në kontekstin e Rregullores dhe në këndvështrimin e qëllimit për të cilin palët lidhin këtë kontratë. 
4. Për të gjitha çështjet që nuk përcaktohen shprehimisht në këtë kontratë, zbatohen dispozitat e Rregullores dhe, në rast se këto të fundit nuk rregullojnë çështje të veçanta, zbatohen aktet ligjore dhe nënligjore të fushës të cituara edhe në bazën ligjore të Rregullores. 

Neni 4
Kërkesa për aplikim

Kërkesa për aplikim, së bashku me dokumentet e kërkuara sipas Rregullores, të dorëzuara nga Bursa e Titujve, i bashkëlidhen kontratës dhe janë pjesë përbërëse e saj.

Neni 5
Hyrja në fuqi dhe kohëzgjatja

Kontrata hyn në fuqi me nënshkrimin e saj nga palët dhe i shtrin efektet e saj për një kohë të pacaktuar.

Neni 6
Mjeti dhe format e komunikimit

1. Për dërgimin/marrjen e instruksioneve të pagesës në lidhje me transaksionet me titujt që regjistrohen dhe shlyhen në sistemin AFISaR, Bursa e Titujve përdor si mënyrë komunikimi: 

VPN

SWIFT 
2. Administratori, pasi aprovon mënyrën e komunikimit të përcaktuar në pikën 1 të këtij neni, detajon specifikimet teknike të komunikimit në përputhje me Rregulloren.

Neni 7
Llogaritë

Bursa e Titujve është pjesëmarrës që operon pa llogari titujsh në sistemin AFISaR. Ajo dërgon instruksione shlyerëse për llogari të anëtarëve të saj në AFISaR, nëpërmjet ndërfaqes. 

Neni 8
Të drejtat dhe detyrimet e palëve

1. Banka nuk mban përgjegjësi për saktësinë e instruksioneve të shlyerjes që Bursa e Titujve dërgon në mënyrë elektronike në sistemin AFISaR.
2. Banka nuk mban përgjegjësi në rast mosekzekutimi të pagesave për pamjaftueshmëri të fondeve të anëtarëve të Bursës së Titujve në sistemin AIPS.
3. Bursa e Titujve është përgjegjëse për sigurinë e transmetimit elektronik deri në Bankë.
4. Në rast të problemeve në rrjetin VPN, të pavarura nga Banka, kjo e fundit nuk ndërmerr plan backup për zgjidhjen e situatës. Bursa e Titujve merr masa për funksionimin e rrjetit VPN pranë saj.
5. Banka, në asnjë rast nuk ndërhyn në instruksionet e shlyerjes që dërgon Bursa e Titujve në AFISaR.
6. Bursa e Titujve është përgjegjëse për administrimin e kredencialeve në VPN.
7. Banka dhe Bursa e Titujve periodikisht kryejnë procedurat teknike për gjenerimin e certifikatës për nënshkrimin digjital të file-ve.
8. Administratori dhe Bursa e Titujve kanë të gjitha të drejtat dhe detyrimet që përcaktohen në Rregullore, e cila është e detyrueshme për t’u zbatuar.
9. Në rast të hasjes së problemeve në ndërfaqen elektronike të cilat nuk zgjidhen me procedurat e përcaktuara në rregullore/kontratë, palët dakordojnë zgjidhjet rast pas rasti.

Neni 9
Komisionet e pjesëmarrjes

1. Bursa e Titujve paguan komisionet e parashikuara në nenin 50, pika 4, shkronjat “b” dhe “c” të Rregullores.
2. Komisionet për instruksionet shlyerëse paguhen nga anëtarët e saj, palë në transaksion.

Neni 10
Komunikimi nëpërmjet ndërfaqes

1. Bursa e Titujve dërgon instruksione shlyerëse nëpërmjet ndërfaqes AFISaR/Bursë Titujsh. Nëpërmjet ndërfaqes Bursa e Titujve ngarkon file, të cilat përmbajnë informacionin e nevojshëm për instruksionet shlyerëse të tipit MT543. Sistemi AFISaR do të gjenerojë file me instruksione të tipit MT 545, MT547 dhe MT548, të cilat njoftojnë Bursën e Titujve për statusin e transaksionit të iniciuar prej tyre. 
2. Mënyra e funksionimit të ndërfaqes është detajuar me dakordësinë e palëve dhe është pjesë përbërëse e një dokumenti të veçantë. 

Neni 11
Konfidencialiteti

Palët angazhohen të ruajnë konfidencialitetin e informacionit të dhënë në mënyrë reciproke, duke bërë përpjekjet maksimale për të minimizuar sa më shumë të jetë e mundur numrin e personave që disponojnë këtë informacion.

Neni 12
Masa administrative

Administratori ka të drejtë të marrë masat e parashikuara në Rregullore, në rast se Bursa e Titujve nuk e ushtron veprimtarinë në përputhje me Rregulloren, me dokumentacionin, si edhe me instruksionet e dhëna prej tij.

Neni 13
Ndryshimet e kontratës

Kushtet e kontratës ndryshohen me nënshkrimin e të dyja palëve. 

Neni 14
Forca madhore

Palët nuk janë përgjegjëse për mospërmbushjen e detyrimeve kontraktore për shkak të forcës madhore, për të cilën njoftojnë menjëherë njëra-tjetrën.




Neni 15
Njoftimet

1. Çdo njoftim, kërkesë ose komunikim tjetër formal ndërmjet palëve, me përjashtim të komunikimit të përcaktuar në nenin 6 të kësaj kontrate, kryhet me postë zyrtare të regjistruar, faks, e-mail ose në rast pamundësie, kryhet me telefon. 
2. Në rast se njoftimi, kërkesa ose komunikimi mbërrin tek i adresuari pas orës 16:30, ai konsiderohet i marrë në orën 08:30 të ditës pasardhëse të punës.
3. Palët njoftojnë njëra-tjetrën për ndryshimet e mundshme të adresave, brenda 5 (pesë) ditësh pune nga ndryshimi i tyre.
4. Palët njoftojnë njëra-tjetrën menjëherë për ndryshimet e mundshme të përfaqësuesve të tyre. 

Neni 16
Zgjidhja e kontratës

1. Palët mund të zgjidhin kontratën me mirëkuptim ose në mënyrë të njëanshme për mospërmbushje të detyrimeve të rëndësishme, duke njoftuar me shkrim njëra–tjetrën të paktën 15 (pesëmbëdhjetë) ditë përpara datës që ato dëshirojnë të zgjidhin kontratën, duke kërkuar plotësimin e detyrimeve financiare të maturuara, të cilat mund të rrjedhin nga kjo kontratë.
2. Për të gjitha rastet e tjera të zgjidhjes së kësaj kontrate që nuk parashikohen në të, zbatohen dispozitat përkatëse të Kodit Civil të Republikës së Shqipërisë.

Neni 17
Zgjidhja e mosmarrëveshjeve

Të gjitha mosmarrëveshjet që mund të lindin midis palëve në zbatim të kësaj kontrate dhe që nuk zgjidhen me mirëkuptim, zgjidhen pranë Gjykatës kompetente. 

Neni 18
E fundit

1. Për pjesëmarrësit rezidentë, kontrata nënshkruhet në 2 (dy) njësi origjinale në gjuhën shqipe dhe secila nga palët mban një njësi.
2. Për pjesëmarrësit jorezidentë, kontrata nënshkruhet në 4 (katër) njësi origjinale: 2 (dy) në gjuhën shqipe dhe 2 (dy) në gjuhën angleze dhe secila nga palët mban nga 1(një) në gjuhën shqipe dhe 1 (një) në gjuhën angleze.
3. Në rast se ka mospërputhje ndërmjet kontratës në gjuhën shqipe dhe asaj në gjuhën angleze, mbizotëron dhe është e detyrueshme kontrata në gjuhën shqipe.
4. Kontrata, pasi lexohet nga palët, nënshkruhet me vullnetin e tyre të lirë e të pavarur.

Për Bankën e Shqipërisë:							          
Për ___________

Marian Gjermeni
Drejtor i Operacioneve Monetare				    ________

SHTOJCA 4
KONTRATA PËR SHLYERJEN E TRANSAKSIONEVE NË CASH QË GJENEROHEN NGA VEPRIMET ME TITUJ TË PERSONAVE FIZIKË QË E KANË LLOGARINË E TITULLIT NË BANKËN E SHQIPËRISË

Palët:

Banka e Shqipërisë (më poshtë referuar si “BSH”) me adresë: Sheshi “Skënderbej”, nr. 1, Tiranë, Shqipëri, përfaqësuar në këtë kontratë nga zoti Marian Gjermeni, Drejtor i Departamentit të Operacioneve Monetare,
dhe
_______, (më poshtë referuar si “Banka”) me adresë zyre në _____, me licencë ____, përfaqësuar në këtë kontratë nga zonja/zoti __________me numër pasaporte/kartë identiteti,
bien dakord të lidhin këtë kontratë sipas kushteve të mëposhtme.

Neni 1
Objekti

Objekti i kësaj kontrate është rregullimi i marrëdhënieve midis palëve duke përcaktuar të drejtat dhe detyrimet e tyre në procesin e shlyerjes së cash-it nga veprimet e kryera në treg primar nga personat fizikë, të cilët kanë llogarinë e titullit në Sportelin e BSH-së.

Neni 2
Baza ligjore

Kjo kontratë hartohet në bazë të neneve 659 e vijues të Kodit Civil të Republikës së Shqipërisë dhe të Rregullores së Bankës së Shqipërisë “Për funksionimin e sistemit qendror të regjistrimit dhe të shlyerjes së titujve (AFISaR). 
Neni 3
Përkufizime

1. Në zbatim të kësaj kontrate, termat e mëposhtëm kanë këtë kuptim:
	a) “Klient” është personi fizik që merr pjesë në ankandin e tregut primar të emetimit të bonove të thesarit të shtetit shqiptar nëpërmjet Sportelit të BSH-së; 
b) “Bono thesari” janë tituj afatshkurtër, emetimi i të cilave rregullohet me udhëzimin për emetimin nga qeveria e Republikës së Shqipërisë e bonove të thesarit në formë regjistrimi dhe në Marrëveshjen midis Bankës së Shqipërisë dhe Ministrisë së Financave për “Organizimin e ankandeve të titujve të shtetit shqiptar, shlyerjen e veprimeve dhe mbajtjen e regjistrit të këtyre titujve”;
c) “FTP (File transfer protocol)” është një protokoll rrjeti standard që përdoret për të transferuar skedarë nga një kompjuter në një tjetër, mbi një rrjet me bazë TCP, të tillë si Interneti;
d) “Rakordimi” është krahasimi i të dhënave të dërguara nga bankat, të prodhuara në mënyrë automatike nga sistemet e tyre, me të dhënat e prodhuara nga sistemi AFISaR i BSH-së; 
e) “Procesi”, në kontekstin e përdorur në këtë kontratë, përbëhet nga hapat e mëposhtëm:
i) bllokimi i shumës nga personi fizik në bankë,
ii) regjistrimi në sistemin AFISaR i kërkesës së klientit për pjesëmarrjen në ankand nga BSH-ja,
iii) shlyerja e veprimeve në cash, që gjenerohet nga pjesëmarrja e klientit në ankandin e tregut primar (emetim/maturim i titullit);
f) “Titull” në kontestin e përdorur në këtë kontratë i referohet vetëm bonove të thesarit;
g) “Vlera neto e cash-it” është rezultati i veprimeve për emetimin dhe maturimin e titujve që ndodhin në të njëjtën ditë shlyerjeje; 
h) “Person fizik” është individi me zotësi të plotë juridike;
i) “Organe kompetente” përshijnë, gjykatën, prokurorinë, organet e tatimeve dhe të tjera që kanë të drejtë me ligj për të vendosur bllokim të llogarive.
2. Për termat e tjerë, palët u referohen termave dhe qëllimit të Rregullores së Sistemit AFISaR, si dhe legjislacionit përkatës të fushës. 
“

Neni 4
Regjistrimi i kërkesës 

1. Personi fizik paraqitet në një nga degët e bankës dhe kërkon bllokimin e shumës për ankandin për emetimin e bonos së thesarit që dëshiron, duke kryer të gjitha procedurat e nevojshme sipas specifikimeve të bankës.
2. Banka, në zbatim të dispozitave të ligjit nr. 9917, datë 19.5.2008, “Për parandalimin e pastrimit të parave dhe financimit të terrorizimit” i ndryshuar, si dhe parashikimeve në nenin 10 të rregullores së Bankës së Shqipërisë “Për parandalimin e pastrimit të parave dhe financimit të terrorizmit”, miratuar me vendimin e Këshillit Mbikëqyrës nr. 44, datë 10.6.2009, i ndryshuar, kryen verifikimin e burimit të fondeve të bllokuara.
3. Personi fizik paraqitet në një nga Sportelet e BSH-së dhe shpreh vullnetin për të marrë pjesë në ankandin për emetimin e bonos së thesarit që dëshiron. Në të njëjtën kohë, paraqet edhe numrin e llogarisë së cash-it në bankën tregtare nëpërmjet të cilës do shlyhen veprimet për blerjen e bonos së thesarit.
4. Të dhënat me të cilat personi fizik regjistrohet në bankë dhe në BSH paraqiten sipas aneksit 1, bashkëlidhur dhe pjesë përbërëse e kësaj kontrate. 

Neni 5
Rakordimi i të dhënave

1. Rakordimi i të dhënave bëhet nga BSH-ja. 
2. Banka dërgon skedarin e të dhënave të përpiluar sipas formatit që përshkruhet në aneksin 2, bashkëlidhur dhe pjesë përbërëse e kësaj kontrate. 
3. Dërgimi i skedarit bëhet nga banka 1 (një) ditë pune përpara ditës së zhvillimit të ankandit në orën 09:30. Pas kësaj ore banka nuk mund të shtojë apo ndryshojë të dhënat, përveç rasteve të korrigjimit të gabimeve që dalin nga rakordimi. 
4. Në rast se ka diferenca nga procesi i rakordimit, BSH-ja komunikon me bankën për sqarimin e diferencave deri në orën 12.00 të ditës së punës përpara ditës së zhvillimit të ankandit. Në orën 16.00 kryhet rakordimi final. Në rast se nuk ka diferenca, BSH-ja konfirmon rakordimin e të dhënave.
5. Në rast se rakordimi final sipas pikës 4 nuk rezulton i plotë, BSH-ja nuk i paraqet në ankand kërkesat e personave fizikë, për të cilët nuk arrihet rakordimi. BSH-ja njofton bankën dhe klientët për mospranimin e kërkesave të tyre.

Neni 6
Shlyerja

1. Në ditën e shlyerjes së ankandit, BSH-ja debiton/krediton automatikisht llogarinë e bankës në sistemin AIPS për vlerën neto të cash-it për veprimet me tituj të secilit prej klientëve të saj.
2. Banka proceson automatikisht këto veprime, duke prekur llogaritë respektive të klientëve, jo më vonë se dita e shlyerjes së ankandit.
3. BSH-ja ka të drejtë të kryejë auditime të procesit të shlyerjes automatike në bankë sipas pikës 2, sa herë që e gjykon të arsyeshme. 

Neni 7
Gabimet

1. Në rast se gjatë procesit të shlyerjes automatike pranë bankës, konstatohen gabime të transaksioneve të emetimit të titujve, të cilat nuk mund të ndreqen dhe, në këto kushte, mund të rezultojnë në përfitim të padrejtë të titullit nga personi fizik ndaj të cilit është bërë gabimi, atëherë veprohet si më poshtë:
a) Banka e merr titullin në pronësi të saj. Për këtë kryhen instruksionet e pagesave përkatës në sistemin AFISaR për transferimin FoP në përputhje me rregulloren e sistemit AFISaR;
b) Në rast të pamundësisë së argumentuar për marrjen në pronësi të titullit, atëherë ky i fundit kalon në llogarinë vetjake të titullit të Ministrisë së Financave, pasi është rënë dakord me këtë të fundit për kthimin e çmimit të titullit në llogarinë e bankës. Veprimet kryhen në sistemin AFISaR në përputhje me rregulloren e sistemit.
2. Në rast se gjatë procesit të shlyerjes automatike, pranë bankës të transaksioneve të maturimit të titujve konstatohen gabime, të cilat nuk mund të ndreqen brenda periudhës së përcaktuar për investigim në rregulloren e sistemit AIPS të BSH-së, banka ia kthen BSH-së këtë pagesë sipas instruksioneve të dhëna nga kjo e fundit.

Neni 8
Urdhërbllokimet

1. Në rast se organet kompetente dërgojnë urdhër për bllokimin e llogarive të personit fizik gjatë kohës që ka nisur procesi, atëherë bllokimi bëhet si më poshtë:
a) në rast se urdhri mbërrin në institucionin përkatës përpara rakordimit final sipas nenit 5, pika 4, bllokimin e bën banka duke njoftuar menjëherë BSH-në për bllokimin e këtij klienti. BSH-ja çregjistron kërkesën e personit fizik dhe bëhet rakordimi final. 
b) në rast se urdhri mbërrin në institucionin përkatës pas rakordimit final, bllokimin e bën BSH-ja duke bllokuar llogarinë e titullit të klientit. BSH-ja njofton menjëherë bankën pas marrjes së urdhrit. 

Neni 9
Tatimi

Tatimi në burim për interesin në ditën e maturimit të titullit, nëse ka të tillë, mbahet nga BSH-ja.

Neni 10
Mjeti dhe format e komunikimit

1. Mënyra e komunikimit për shkëmbimin e skedarit është nëpërmjet transferimit të fileve FTP. Shërbimi FTP aksesohet dhe operon vetëm në rrjetin e sigurt VPN.
2. Mënyra e dërgimit të njoftimit për shlyerjen e veprimeve është nëpërmjet MT900 dhe MT910.
3. Komunikimi për sqarimin e diferencave që dalin gjatë rakordimit ose njoftimet për bllokimet sipas nenit 8, bëhen me telefon dhe/ose e-mail zyrtar. Për bllokimet sipas nenit 8, dërgohet edhe shkresë zyrtare.

Neni 11
Njoftimet

Në rast se palët kanë ndryshime në mënyrën dhe teknologjinë e sistemeve me të cilat realizohet procesi, ato njoftojnë njëra-tjetrën të paktën 3(tre) muaj përpara ndryshimeve.

Neni 12
Detyrimet ndaj klientit

1. BSH-ja përgjigjet ndaj personit fizik, klient i saj, për të gjitha të drejtat dhe detyrimet që ka ndaj tij, të shprehura në kontratën e lidhur me të për llogarinë e titullit.
2. Banka përgjigjet ndaj personit fizik për të gjitha të drejtat dhe detyrimet që ka ndaj tij të shprehura në kontratën e lidhur me të për llogarinë e cash-it.
[bookmark: _GoBack]Neni 13
Hyrja në fuqi dhe kohëzgjatja

Kontrata hyn në fuqi me nënshkrimin e saj nga palët dhe i shtrin efektet e saj për një kohë të pacaktuar.

Neni 14
Zgjidhja e kontratës

1. Palët mund të zgjidhin kontratën me mirëkuptim ose në mënyrë të njëanshme për mospërmbushje të detyrimeve të rëndësishme, duke njoftuar me shkrim njëra-tjetrën të paktën 15 (pesëmbëdhjetë) ditë përpara datës që ato dëshirojnë të zgjidhin kontratën.
2. Për të gjitha rastet e tjera të zgjidhjes së kësaj kontrate që nuk parashikohen në këtë kontratë, zbatohen dispozitat përkatëse të Kodit Civil të Republikës së Shqipërisë.

Neni 15
Zgjidhja e mosmarrëveshjeve

Për të gjitha mosmarrëveshjet që mund të lindin midis palëve në zbatim të kësaj kontrate që nuk zgjidhen me mirëkuptim, zgjidhen pranë Gjykatës kompetente. 

Neni 16
Të fundit

1. Kontrata përpilohet në 4 (katër) njësi në gjuhën shqipe, nga të cilat 2 (dy) njësi i mban BSH-ja dhe 2 (dy) njësi i mban banka.
2. Kontrata, pasi lexohet nga palët, nënshkruhet me vullnetin e tyre të lirë e të pavarur.
3. Me nënshkrimin e kësaj kontrate nga palët, shfuqizohet kontrata e lidhur ndërmjet tyre në datën ______.

Për Bankën e Shqipërisë:					               
Për Bankën:

Marian Gjermeni  	_________
Drejtor i Operacioneve Monetare			 _______

SHTOJCA 8 
KOMISIONET E APLIKUARA NË SISTEMIN AFISaR

[image: ]


* Ky komision faturohet dhe mblidhet nga pjesëmarrësi i drejtpërdrejtë dhe më pas i transferohet Bankës së Shqipërisë. 


SHTOJCA 10/1
INFORMACION MBI BURSËN E TITUJVE

1. Informacion i përgjithshëm

Emri i institucionit: ____________________________________________________

Përfaqësuesi ligjor: ___________________________________________________

Rezidenca: Rezident 			Jorezident 

Kodi BIC ____________________________________________________________

Adresa:______________________________________________________________

E-mail:_______________________________________________________________

Taksimi në burim: 	 Po 				Jo 

Në qoftë se “Po”, norma e taksës në përqindje _____e vërtetuar me dokumentin bashkëngjitur. 

Mënyra e komunikimit: 	VPN		SWIFT 

II. Karakteristika në lidhje me operimin e sistemit

1. Licencë për kujdestar/komisioner të titujve: 		 Po 		Jo 

Në qoftë se përgjigjja është “Po”, ju lutem bashkëngjitni dokumentin që e vërteton. 

2. Licencë për Bursë Titujsh				 Po 		 Jo

Në qoftë se përgjigjja është “Po”, ju lutem bashkëngjitni dokumentin që e vërteton

3. Konfirmimi për përputhjen e mesazheve: Po 		Jo 

4. Keni llogari në sistemin AIPS: 		Po 		Jo 

Kontaktet
	Person kontakti për çështje/probleme të operimit të sistemit

	Person kontakti për biznesin

	 
	Emër, mbiemër
	 
	

	 
	Detyra që mbulon
	 
	

	 
	Telefon
	
	

	 
	Celular
	 
	

	 
	E-mail
	
	

	Person kontakti për IT-në

	 
	Emër, mbiemër
	
	

	 
	Detyra që mbulon
	
	

	 
	Telefon
	
	

	 
	Celular
	
	

	 
	E-mail
	
	


Nënshkrimi: __________________			, datë:____________________
Nëpërmjet nënshkrimit të këtij formulari jap pranimin për përdorimin e të dhënave, në funksion të operimit të sistemit AFISaR.





SHTOJCA 12

SHTOJCA 12
ANËTARËSIMI NË AFISaR I NJË PJESËMARRËSI TË DREJTPËRDREJTË DHE BURSËN E TITUJVE

Fazat e anëtarësimit
I. Testimi dhe trajnimi
II. Përgatitja e dokumentacionit
III. Implementimi dhe kalimi në live
I .Testimi dhe trajnimi
1. Testimi i VPN:
a) instalimi dhe konfigurimi i VPN-së dhe lidhjes me FTP server në ambientet e institucionit kandidat;
b) përgatitja e kërkesës për përdorues në VPN dhe FTP server nga institucioni kandidat;
c) krijimi i përdoruesve të VPN-së dhe FTP-së server nga administratori;
d) testimi i VPN-së dhe lidhjes me FTP server nga institucioni kandidat dhe administratori.
2. Testimi i SWIFT:
a) në rast se institucioni do të përdorë shërbimin SWIFTNet FIN për shkëmbimin e transaksioneve me sistemin AFISaR, para-prakisht duhet të shkëmbejë autorizimet RMA me Bankën e Shqipërisë;
b) shkëmbimi i disa mesazheve test me anë të shërbimit SWIFTNet FIN test midis institucionit kandidat dhe administratorit.
3. Trajnimi/Testimi në sistemin AFISaR për pjesëmarrësit e drejtpërdrejtë dhe Bursën e Titujve me akses në VPN:
a) nga institucioni pjesëmarrës do të paraqitet kërkesa për përdorues në sistemin AFISaR test;
b) nga administratori përgatiten pajisjet e sigurisë, të cilat iu dorëzohen pjesëmarrësve dhe krijohen gjithashtu, përdoruesit në ambientin test të AFISaR;
c) Administratori do të trajnojë dy deri në tre punonjës të institucionit kandidat për funksionalitetin e sistemit AFISaR;
d) institucioni kandidat, në bashkëpunim me administratorin, do të ekzekutojë dokumentin e testimit dhe do ta firmosin atë.
II. Përgatitja e dokumentacionit për pjesëmarrësit e drejtpërdrejtë dhe Bursën e Titujve me akses në VPN:
a) Institucioni kandidat do të përgatisë “Rregullat dhe procedurat e brendshme të funksionimit të AFISaR”, në përputhje me këtë rregullore;
b) Dokumentacioni i përfunduar do të dorëzohet pranë administratorit për aprovim;
c) Administratori bën vërejtjet/modifikimet e saj, nëse bie ndesh me këtë rregullore dhe/ose të tjera rregullore të administratorit, të cilat ky i fundit ia paraqet institucionit kandidat;
d) Institucioni kandidat sjell variantin përfundimtar të “Rregullave dhe procedurave të brendshme të funksionimit të AFISaR”, ku reflektohen modifikimet sipas shkronjës c.
III. Implementimi dhe kalimi në Sistemin AFISaR live për pjesëmarrësit e drejtpërdrejtë dhe Bursën e Titujve me akses në VPN:
a) Përgatitja dhe dorëzimi i certifikatës së pjesëmarrjes nga administratori për institucionin kandidat;
b) Nënshkrimi i kontratës tip të pjesëmarrjes ndërmjet administratorit dhe institucionit pjesëmarrës, sipas shtojcës 1 ose shtojcës 1/1;
c) Pjesëmarrësi përgatit dhe dorëzon pranë administratorit “Informacion për pjesëmarrësin e drejtpërdrejtë”, shtojca 10 ose “Informacion mbi Bursën e Titujve”, shtojca 10/1;
d) Pjesëmarrësi plotëson dhe dorëzon pranë administratorit “Kërkesën për pajisje sigurie dhe përdorues në ambientin live”, shtojca 19;
e) Pjesëmarrësi plotëson dhe dorëzon pranë administratorit “Kërkesën për ndryshime në rrjetin VPN”, shtojca 19;
f) Pjesëmarrësi plotëson dhe dorëzon pranë administratorit “Kërkesën për krijim përdoruesi në sistemin FTP-AFISaR”, shtojca 19, pas miratimit të kërkesave nga administratori, krijohet pjesëmarrësi në AFISaR, përgatiten pajisjet e sigurisë me certifikatat e përdoruesve, krijohen përdoruesit në ambientin AFISaR live, krijohen përdoruesit në VPN, i dorëzohen pajisjet e sigurisë pjesëmarrësit;
g) Administratori përcakton ditën e kalimit live të pjesëmarrësit dhe njofton me e-mail të gjithë pjesëmarrësit e AFISaR;
h) Kalimi në live.
IV. Implementimi dhe kalimi në Sistemin AFISaR live për pjesëmarrësit e drejtpërdrejtë dhe Bursën e Titujve me akses në SWIFT: 
a) Pjesëmarrësi dorëzon pranë administratorit “Informacion për pjesëmarrësin e drejtpërdrejtë”, shtojca 10 ose “Informacion mbi Bursën e Titujve”, shtojca 10/1;

b) Nënshkrimi i kontratës tip të pjesëmarrjes ndërmjet administratorit dhe institucionit pjesëmarrës, sipas shtojcës 1 ose shtojcës 1/1;
c) Administratori përcakton ditën e kalimit live të pjesëmarrësit dhe njofton me e-mail të gjithë pjesëmarrësit e AFISaR;
d) kalimi në live.

Lloji i komisioneve  Në vlerë (lekë)  N ë përqindje  

A. Komision për anëtarësim dhe mirëmbajtje  

Komision hyrjeje (anëtarësimi) për pjesëmarrësit e drejtpërdrejtë  250,000   

Komision hyrjeje (anëtarësimi) për pjesëmarrësit e tërthortë  0 (zero)   

Komision vjetor mirëmbajtjeje për pjesëmarrësit e t ërthortë (persona juridikë)  me llogari titulli në Bankën e Shqipërisë  250,000   

Komision vjetor mirëmbajtjeje për pjesëmarrësit e drejtpërdrejtë   250,000   

Komision vjetor mirëmbajtjeje për Bursën e Titujve  100,000   

Komision vjetor mirëmbajtjeje për pjesë marrësit e tërthortë me llogari titulli në  pjesëmarrësit e drejtpërdrejtë përveç Bankës së Shqipërisë*  150,000   

Komision daljeje  0 (zero)   

B. Komision për operacionet e veçanta   

Komision (1) procesimi për operacionet DVP (shitje/blerjet, kredi brenda di tës  me   Bankën e Shqipërisë dhe transaksioni i kthimit, marrëveshje riblerjeje/ të  anasjella riblerjeje me Bankën e Shqipërisë dhe transaksioni i anasjelltë)  350   

Komision (2) procesimi për operacionet   DVP ( marrëveshje riblerjeje/ të  anasjell a riblerjeje dh e transaksioni i anasjelltë të ndryshme nga ato me Bankën e  Shqipërisë)  200   

Komision procesimi për operacionet FOP (transfertat e portofolit,  transaksionet midis llogarisë vetjake të pjesëmarrësit të drejtpërdrejtë dhe  llogarisë së një pjesëmarrësit të t ërthortë që është klient i të njëjtit pjesëmarrës  së drejtpërdrejtë, transaksionet midis dy pjesëmarrësve që kanë të njëjtin agjent  shlyerës në AIPS, ekzekutimi i kolateralit, zëvendësimi i titullit në një  marrëveshje riblerjeje, transaksionet për të plotë suar kërkesën për marzhin e  ruajtjes së vlerës së titullit të tregtuar nëpërmjet marrëveshjeve të riblerjes)  350   

Komision për procesimin e rezultateve të tregut primar (emetim, maturim,  ankand rihapjeje, ankand për blerjen mbrapsht të titullit)  200   

Kom ision për   operacionet e netimit sipas modelit DVP2 për transaksionet e  tregut primar  150   

Komision për procesimin e pagesës së interesave të përfituara nga investimi në  titujt  1200   

Komision për procesimin e marrëveshjeve të kolateralit financiar (regjis trimi i  kolateralit, lirimi i kolateralit)  350   

Komision për kthimin e kuponave nga rishitësi tek riblerësi në një marrëveshje  repo/reverse repo  350   

Komision për riciklimin e transaksioneve të tregut primar  0 (zero)   

Komision për procesimin e   operacion eve që rrjedhin nga thirrja e titujve, nga  ankandet e   marrëveshjeve të riblerjes/ të anasjella riblerjeje të Ministrisë së  Financave, nga taksimi i titujve  0 (zero)   

C. Komisione të tjera  

Përgatitja e raporteve sipas kërkesës specifike  Për t’u vlerësuar  në bazë të  kërkesës specifike   

Komisione për trajnimin e operatorëve të sistemit  0 (zero)   

Komision për certifikimin e operatorëve të sistemit  0 (zero)   

Komision për pajisjen e aksesit në sistemit AFISaR  3 (tre) për pjesëmarrës  falas, të tjerat me pages ë  sipas kostos së pajisjes   

D. Zbritjet për të inkurajuar procesimin  

Për vëllimin e procesuar  0 (zero)   

Për kohën e procesimit  0 (zero)   

